JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)

## SESELEH TATA WANGUN MANAH ( STRUKTUR BATIN )

## LAN BASITA PARIBASA RING PUPULAN PUISI BALI ANYAR SANE MAMURDA “SANG KINASIH” PAKARDIN NI KADEK WIDIASIH
Kd. Sintia Ernawati 1 , I. A. Pt. Purnami 1 , I. B. Ludy Paryatna 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: cintya_erna@yahoo.co.id, dayupurnamiku@yahoo.com, idabagusludy@gmail.com
Kuub
Tetilik  puniki  matatujon  nelatarang  indik:  (1)  tata  wangun  manah  ( struktur batin ),  lan  (2)  basita  paribasa  sane  wenten  ring  pupulan  puisi  Bali  anyar  sane mamurda “Sang Kinasih” pakardin Ni Kadek Widiasih. Jejering tetilik inggih punika pupulan  puisi  Bali  anyar  sane  mamurda  “Sang  Kinasih”  pakardin  Ni  Kadek Widiasih.  Panandang  tetilik  inggih  punika  tata  wangun  manah  ( struktur  batin ) lan basita  paribasa.  Tetilikan  puniki  ngranjing  ring  tetilikan deskriptif  kualitatif . Kramaning  mupulang data ring  tetilikan  puniki  nganggen  kramaning  dokumentasi lan  nganggen  piranti  kartu data . Data tureksa  sane  kaanggen:  (1)  nyelehin data, (2)  nyorohang data, (3)  nelatarang data ,  lan  (4)  pamicutet.  Pikolih  tetilik  pupulan puisi Bali anyar sane mamurda “Sang Kinasih” pakardin Ni Kadek Widiasih, sakadi:
(1) tata wangun manah wenten patpat, sakadi: unteng, wirasa, wirama, lan piteket. (2)  basita  paribasa  wenten  7  soroh,  sakadi:  sesonggan,  sesenggakan, bebladbadan, sesawangan, papindan, cecangkitan, lan sasimbing.
Kruna jejato n: Tata Wangun Manah, Basita paribasa, Puisi Bali Anyar.
Abstrak
Penelitian ini bertujuan untuk menjelaskan: (1) struktur batin, dan (2) basita paribasa  yang  ada  dalam  kumpulan  puisi  Bali  modern  yang  berjudul  “Sang Kinasih”  karya  Ni  Kadek  Widiasih.  Subjek  penelitian  adalah  kumpulan  puisi  Bali modern  yang  berjudul  “Sang  Kinasih”  karya  Ni  Kadek  Widiasih.  Objek  penelitian adalah struktur batin dan basita paribasa. Penelitian ini masuk ke dalam penelitian deskriptif  kualitatif.  Metode  pengumpulan  data  dalam  penelitian  ini  menggunakan metode  dokumentasi  serta  menggunakan  sarana  kartu  data.  Analisis  data  yang digunakan:  (1)  identifikasi  data,  (2)  klasifikasi  data,  (3)  menyajikan  data,  dan  (4) kesimpulan.  Hasil  penelitian  kumpulan  puisi  Bali  modern  yang  berjudul  “Sang Kinasih” karya Ni Kadek Widiasih, antara lain: (1) struktur batin ada empat, seperti:
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
tema, rasa, irama dan amanat. (2) basita paribasa ada 7 jenis, seperti: sesonggan, sesenggakan, bebladbadan, sesawangan, papindan, cecangkitan, dan sasimbing.
Kata kunci : Struktur Batin, Basita paribasa, Puisi Bali Modern.
Abstract
This study aims to exsplain the inner structure and basita paribasa in  a  collection  of  modern  Balines  poetry  entitled  “Sang  Kinasih”  by  Ni  Kadek Widiasih. The subject of the study is a collection of modern Balinese poetry entitled “Sang Kinasih” by Ni Kadek Widiasih. The object of research is the inner structure (element  in)  and  basita  paribasa.  This  research  goes  into  qualitative  descriptive research. Data collection methods in this study using the method of documentation and using the means of data cards. Analysis of data used: (1) identification of data,
(2) data classification, (3) presents data, (4) conclusion. The result of the study of modern  Bali  poetry  “Sang  Kinasih”  by  Ni  Kadek  Widiasih,  among  others:  (1)  the inner  structure  there  are  four,  such  as:  sense,  feeling,  tone,  intention.  (2)  basita paribasa  there  are  7  types,  such  as:  sesonggan,  sesenggakan,  bebladbadan, sesawangan, papindan, cecangkitan, and sasimbing.
Keywords : The Inner Structure, Basita Paribasa, Modern Balines Poetry.

## PURWAKA
Kasusastraan  punika  sinalih  tunggil wangun  lan  pikolih  ring  sajeroning  karya seni  sane  objeknyane  para  jana  sane nganggen basa dados medianyane. Manut  Gautama  (2007:  2)  kasusastraan inggih  punika  makasami  kaweruhan  sane madasar  antuk  pikenoh  tur  prasida kasinahang  antuk  tulisan  sane  becik  tur ngulangunin. Kasusastraan manut artinnyane
wenten kasusastraan Indonesia lan kasusastraan Bali. Kasusastraan Bali manut aabnyane kakepah  dados  kalih  soroh  inggih  punika kasusastraan Bali purwa lan kasusastraan Bali  anyar.  Sane  kabaos  kasusastraan Bali  purwa  inggih  punika  sastra  Bali  sane mawit  saking  tetamian  budaya  sane dumun  sane  ring  tengahnyane  madaging guna sarat tradisi krama sane wenten ring Bali,  madue  wentuk  sane  becik,  lan durung keni iusan sastra Bali anyar. Sane kabaos  kasusastraan  Bali  anyar  inggih punika  kasusastraan  Bali  sane  sampun polih iusan saking wangun-wangun sastra anyar, nganutin ring panglimbak kasusastraan  Indonesia,  minakadi  inggih punika cerpen, novel, drama, lan puisi.
Puisi manut basanyane wenten puisi Indonesia lan Puisi Bali. Puisi Bali wenten marupa  puisi  Bali  purwa  (tembang, gending) miwah puisi Bali anyar (puisi Bali modern).  Puisi  Bali  anyar  pateh  sekadi ring  basa  Indonesia.  Puisi  Bali  anyar marupa  soroh  sastra  basa  Bali,  sane kaiket  olih  wirama  tur  paras  puisi ( tipografi ).  Manut  Antara  (2011:  20)  Puisi Bali  anyar  inggih  ipun  kria  sastra  ri  kala ngametuang  manah  tetueke  nganggen srana  basa  Bali  tur  susunannyane  kaiket nganutin  uger-uger  suara  ( rima ),  wirama ( irama ),  wirasa  ( imaji )  miwah  kosa  basa. Puisi  Bali  anyar  kawangun  antuk  kalih unsur inggih  punika struktur  batin lan struktur  fisik.  Struktur  batin (tata  wangun manah)  puisi  sane  ketah  kawastanin  tata wangun  jeroning  ( unsur  intrinsik )  puisi, inggih  ipun  minakadi  unteng  ( tema ),  rasa ( feeling ),  wirama  ( nada )  lan  piteket ( amanat ),  punika  taler  ring struktur  fisik sane  pateh  sekadi unsur  ekstrinsik puisi wenten  paras  puisi  ( tipografi ),  pilihan kruna ( diksi ), rerambangan
( pengimajinasian ),  kruna  sekala  ( kata kongkret ),  basa figuratif ,  tur  wirama  lan purwakanti (Utami, 2013: 89).
Kria  sastra modern utamannyane puisi  Bali  anyar  pastika  nganggen  basa  ri
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
sajeroning nyobiahangnyane mangda prasida  kadadosang  puisi  tur  prasida karesepang. Basa pinaka piranti mababosan miwah piranti anggen nyinahang  rasa  taler  pikayunan,  sane prasida  kasobiahang  antuk  sasuratan lisan miwah  pisarat.  Ring  kria  sastra utamannyane  puisi  Bali  anyar  basa mawiguna  pisan  anggen  ngamolihang puisi  sane  becik  tur gaya  bahasa akeh kadagingin ring puisi. Gaya bahasa punika kadadosang  panglengut  basa  sane  ketah kabaos  basita  paribasa.  basita  paribasa prasida  kasengguh  pinaka  sarana  seni mabebaosan, santukan raos sane kamedalang  punika  marupa  raos  makulit. Manut  Tinggen  (1988:  7)  basita  paribasa punika sinalih tunggil wangun kebudayaan Bali sane madaging guna sarat-guna sarat luhur,  taler  madue  iusan  ring  kahuripan para  jana.  Basita  paribasa  wenten  taler soroh-sorohnyane.  Simpen  (1980:  6) nyihnayang  wenten  15  pahan  basita paribasa, inggih ipun sesonggaan, sesenggakan, sesawangan, wewangsalan, sloka, bladbadan, pepindan,  cecimpedan,  cecangkriman, sesimbing,  cecangkitan,  raos  gempelin, sipta,  peparikan  lan  sasemon.  Samian basita  paribasa  ring  sajeroning  puisi kaanggen  panglengut  basa  sumangdane puisi punika prasida lengut tur ngulangunin manah.
Ring  aab  sekadi  mangkin,  puisi  Bali sayan  doh  karasayang  ring  kawentenan anom-anome utamannyane ring para sisia utawi  ring  para  mahasisia.  Kawentenan punika  nenten  lempas  saking  panglimbak teknologi sekadi game. Yening  cingakin, ring  aabe  mangkin  akeh  pisan game- game sekadi game  online miwah game lianan  sane  ngawe  sang  sane  nganggen kecanduan, yening sampun sekadi asapunika  sinah  sane  nganggen game punika  nenten  karungu  ring  kawentenan sekadi  budaya  lan  sastra  Bali.  Pikobet punika  silih  sinunggil  sane  akeh  pisan ngawinang  para  sisia/mahasisia  lali  ring kria  sastra  Bali  utamannyane  puisi  Bali. Akeh  para  sisia/mahasisia  sane  nenten uning  ring  puisi  Bali  punika  wenten madaging  paplajahan  sane  pinih  becik. Lianan  ring  nganggen  basa  Bali  sane kaaptiang para pangwacen uning tur teleb
malajahin  basa  Bali,  ring  puisi  Bali  taler wenten piteket-piteket sane prasida dados imba  maparilaksana  lan  ring  puisi  Bali akeh  pisan  madaging  basita  paribasa sane mawiguna mangda para pangwacen uning ngeninin indik basita paribasa Bali.
Madasar saking kawentenan, kaluihan,  lan  piteket-piteket  sane  akeh wenten  ring  puisi  Bali,  parindikane  punika sane  ngawi  panilik  kadaut  manahnyane jagi  ngamargiang  tetilikan  indik  puisi  Bali anyar.  Puisi  Bali  anyar  sane  jagi  katilik inggih punika kakawian Ni Kadek Widiasih ring  pupulan  puisi  Bali  anyar  sane mamurda  “Sang  Kinasih”.  Pupulan  puisi Bali  anyar  puniki  madaging  77  murda, panilik  wantah  nilikin  20  murda  puisi  Bali anyar  kemanten,  inggih  punika Indria Tan Pawates,  Gumi  Blabar,  Kacangkik,  Dadi Caru, Muncuk Bagia, Tan Eling, Kembang Bintang, Madamar di Langit, Kena Jempulung,  Macarang  Beton,  Semaya ring Wangaya,  Sungsut,  Masanding,  Raja Pisuna, Ngidam Bulan, Kuluk Bengil, Buta Nyumu  Kedat,  Tiwas,  Bajang  Malong,  lan Ciri-ciri.  Panilik  nilikin  wantah  20  murda kemanten  mawinan  wantah  20  murda sane madaging basita paribasa.
Panilik  nilikin  puisi  sane  mamurda “Sang  Kinasih”  duaning  ring  sajeroning pupulan  puisi  puniki  madue  kaluihan inggih  punika  akeh  madaging  piteket- piteket  sane  mawiguna  anggen  sasuluh majeng  ring  sang  sane  ngwacen.  Piteket- piteket  punika  rumasuk  ring struktur  batin utawi  tata  wangun  manah  puisi.  Lianan ring  punika  taler  akeh  wenten  basita paribasa  ring  pupulan  puisi  Bali  anyar “Sang Kinasih” puniki. Dadosnyane panilik nilikin  indik struktur  batin lan  basita paribasa  sane  wenten  ring  pupulan  puisi Bali anyar sane mamurda “Sang Kinasih”. Antuk punika panilik pacang nglaksanayang  tetilikan  sane  mamurda, "Seseleh Struktur  Batin (Tata  Wangun Manah)  lan  Basita  Paribasa  ring  Pupulan Puisi  Bali  An yar  sane  Mamurda  ”Sang Kinasih” Pakardin Ni Kadek Widiasih".
Bantang pikobet tetilik: (1)  Sapunapi struktur  batin (tata  wangun  manah)  sane wenten ring pupulan puisi Bali anyar sane mamurda  “Sang  Kinasih”  pakardin  Ni Kadek  Widiasih?,  (2)  Sapunapi  basita paribasa  sane  wenten  ring  pupulan  puisi
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
Bali  anyar  sane  mamurda  “Sang  Kinasih” pakardin Ni Kadek Widiasih?
Tejujon  tetilik:  (1)  Mangda  prasida nelatarang struktur  batin (tata  wangun manah)  sane  wenten  ring  pupulan  puisi Bali  anyar  sane  mamu rda  “Sang  Kinasih” pakardin  Ni  Kadek  Widiasih,  (2)  Mangda prasida  nelatarang  kawentenan  basita paribasa  sane  wenten  ring  pupulan  puisi Bali  anyar  sane  mamurda  “Sang  Kinasih” pakardin Ni Kadek Widiasih.
Kawigunan  pamucuk  sane  prasida kapolihang  mawiguna  ngicenin  pikenoh- pikenoh  indik struktur  batin (tata  wangun manah)  lan  basita  paribasa  ring  pupulan puisi Bali anyar Sang Kinasih. Lianan ring punika, tetilikan puniki klaksanayang antuk nglimbakang,  ngwerdiang  lan  ngicen sasuluh  utawi  papineh  ring  para  jana  Bali antuk  kebudayaannyane  sane  marupa kasusastraan Bali, utaminnyane ring puisi. Kawigunan  panglimbak sane  kapolihang: (1)  majeng  ring  mahasisia,  prasida kaanggen  imba  ring  sajeroning  ngaryanin utawi ngalaksanayang tetilikan sane sejenis,  (2)  majeng  ring  pangwacen, prasida  kaanggen  piranti  pangwacenan majeng  ring  sang  pangwacen  mangda akeh  madue  kaweruhan  indik  sastra  Bali, silih  sinunggilnyane  puisi  Bali  Anyar,  (3) majeng  ring  panilik  lianan,  mangda prasida  kaanggen  pretiwimba  ri  kala pacang  ngamargiang  tatilik  sane  kantun mapaiketan  sareng  tatilikan  puniki,  (4) majeng  ring  para  jana  (krama),  kaaptiang prasida  ngwetuang  lan  ngicen  pangresep majeng  krama  indik struktur  batin (tata wangun  manah)  lan  basita  paribasa  ring sajeroning puisi Bali anyar.
Ri  kalan  ngalaksanayang  tetilik, kaperluang makudang-kudang sepat siku- suku  sane  mapaiketan  sareng  bantang pikobet  sane  pacang  kabahbahang,  tur kaanggen  nuntun  panilik  ri  kala  nyelehin tetilikannyane.  Sepat  siku-siku  inggih pinaka  dasar  tetimbangan  utawi  papineh sane  pacang  kaanggen  ri  sajeroning nglaksanayang  tetilikane  puniki.  Wenten makudang-kudang teori sane  kaanggen panuntun  ri  kala  ngamargiang  tetilikan puniki, minakadi (1) Kasusastraan Bali, (2) Puisi,  (3) Struktur (Tatat  Wangun)  Puisi lan (4) Basita Paribasa.
Yening  selehin,  kruna  kasusastraan mawit  saking  basa  Sansekerta  “sastra”. Kruna  sastra  wit  ipun  saking  kruna  “sas” miwah “tra”. Kruna “sas” maarti kaweruhan,  lan  kruna  “tra”  maarti  piranti. Dadosnyane  kasusastraan  inggih  punika piranti pinaka kaweruhan sane becik sane metu  saking  manah  utawi  pikayun  para pangawi.  Yening  manut  Gautama  (2007: 2)  kasusastraan  inggih  punika  makasami kaweruhan  sane  madasar  antuk  pikenoh tur  prasida kasinahang antuk tulisan sane becik tur ngulangunin.
Puisi  inggih  punika  kria  sastra  sane kakaryanin olih pangawi ngeninin parindikan  sane  sampun  kapanggihin  lan madaging  piteket-piteket  sane  mabuat pisan  ring  kahuripan  (Aminuddin,  2004: 134). Ring kasusastraan Bali wenten kalih wangun  sastra  sane  kabaos  puisi  inggih punika puisi Bali purwa (tembang, gending) miwah puisi Bali anyar (puisi Bali modern ).  Manut  Antara  (2011:  20)  Puisi Bali  anyar  inggih  ipun  kria  sastra  ri  kala ngametuang  manah  tatueke  nganggen sarana  basa  Bali  tur  susunane  kaiket nganutin  kapatehan  suara  ( rima ),  wirama ( irama ), wirasa ( rasa ) miwah kosa basa.
Ring  puisi  wenten  kalih unsur sane ngwangun,  inggih  punika struktur  batin (tata  wangun  manah)  lan struktur  fisik (tata  wangun  raga)  (Waluyo,  1987:  27). Struktur  batin (tata wangun manah) pateh kasengguh sekadi wangun jeroning ( unsur intrinsik ),  nanging  malianan  sareng unsur intrinsik ring  kria  satra-kria  sastra  sane lianan  (Utami,  2003:  89).  Dane  taler nguningayang kepahan struktur batin (tata wangun  manah)  ring  puisi  inggih  punika: (1)  unteng,  (2)  wirasa,  (3)  wirama,  (4) piteket.  Yening  ring struktut  fisik (tata wangun  raga)  wenten: (1)  paras  puisi, (2) pilihan  kruna,  (3)  rerambangan,  (4)  kruna sekala, basa figuratif , lan (5) purwakanti. Manut  Simpen  (2010:  5)  basita paribasa teges ipun basa rinengga, punika dados  rerasmen  basa  wiadin  panglengut basa, ri kala mababaosan kalih magegonjakan anggen pasimakrama. Lianan ring punika taler Tinggen (1988: 7) maosang  basita  paribasa  punika  silih sinunggil  wangun  kebudayaan  Bali,  sane madaging  guna  sarat-guna  sarat  luhur taler  madue  iusan  ring  dasar  kauripan
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
parajana,  sane  nganggen  basita  paribasa ri tatkala mababaosan. Makakalih penampen  saking  sujana  ring  ajeng nenten  banget  matiosan.  Dadosnyane prasida kacutetang, basita paribasa inggih punika  sinalih  tunggil  wentuk  kebudayaan Bali, sane madaging nilai-nilai luhur, sane marupa  basa kias sane  dados  rerasmen basa  wiadin  panglengut  basa  ri  kalaning mababaosan lan magegonjakan.
Soroh-soroh/pahan  basita  paribasa manut  Simpen  kasorohang  dados  limolas soroh sakadi: (1) sesonggaan, (2) sesenggakan, (3) sesawangan, (4) wewangsalan,  (5)  sloka,  (6)  bladbadan, (7) pepindan, (8) cecimpedan, (9) cecangkriman, (10) sesimbing, (11) cecangkitan,  (12)  raos  gempelin,  (13) sipta, (14) peparikan lan (15) sasemon.

## KRAMANING TETILIK
Kramaning  tetilikan  inggih  punika kramaning  sane  kanggen  ri  sajeroning mupulang  miwah  nyelehin  data  sane kabuatang, anggen ngamolihang panyawis  pikobet  sane  wenten  (Redana, 2004:  88).  Ring  tetilikan  puniki  nganggen kramaning  tetilikan  sane  sampun  satinut sareng  pikobet  miwah  tetujon  tetilikan. Pahan  kramaning  tetilikan  puniki  inggih punika  (1)  palihan  tetilik,  palihan  tetilik inggih  punika  tata  cara  sane  kaanggen sajeroning nglaksanayang tetilikan sumangdane  panilik  prasida  polih  data sane  patut  lan  manut  tekening  tetilikan sane  jagi  kalaksanayang.  Tetilikan  puniki ngranjing ring soroh palihan tetilik deskripstif-kualitatif. (2) jejering lan penandang  tetilik,  sane  dados  jejering tetilik  ring  tetilikane  puniki  inggih  punika pupulan  puisi  Bali  anyar  sane  mamurda “Sang  Kinasih”  pakardin  Ni  Kadek Widiasih,  lan  sane  dados  panandang tetilik  ring  tetilikan  puniki  inggih  punika struktur  batin (tata  wangun  manah)  lan basita paribasa. (3) kramaning  mupulang data , ring tetilik puniki kramaning mupulang  data  sane  kaanggen  inggih punika  kramaning dokumentasi ,  duaning
kramaning dokumentasi punika metode sane  pinih  patut  kaanggen  ring  tetilikan puniki,  santukan data sane  kapolihang marupa buku. (4) piranti tetilik, piranti sane anggen  ngawantu  ri  kala  mupulang  data inggih  punika kartu  data .  Ring  tetilikan puniki  wenten  kalih data sane  pacang kaselehin  lan  wenten  kalih  sane  marupa tabel pacang kaanggen nyurat kawentenan struktur  batin (tata  wangun manah)  lan  basita  paribasa.  (5) data tureksa, d ata sane
kapolihang katureksaan  antuk    makudang-kudang paletan  inggih  punika identifikasi  data utawi nyelehin taler mupulang data manut tetujon  lan  kawigunan data punika, menyajikan  data utawi  nlatarang data sane  sampun  kapupulang  punika  dados uraian sane kawangun antuk kruna-kruna, miwah kaping nguntat makarya panyutetan ( kesimpulan ).

## PIKOLIH LAN TETEPASAN
Pupulan  puisi  Bali  anyar  Sang Kinasih  puniki  kawangun  antuk  78  murda puisi  Bali  anyar  nanging  paniliki  ngambil wantah  20  murda  kemanten,  minakadi  1) Indria  Tan  Pawates,  2)  Gumi  Blabar,  3) Kacangkik,  4)  Dadi  Caru,  5)  Muncuk Bagia, 6) Tan Eling, 7) Kembang Bintang,
8) Madamar di Langit, 9) Kena Jempulung,  10)  Macarang  Beton,  11) Semaya  ring  Wangaya,  12)  Sungsut,  13) Masanding,  14)  Raja  Pisuna,  15)  Ngidam Bulan,  16)  Kuluk  Bengil,  17)  Buta  Nyumu Kedat, 18) Tiwas,  19) Bajang Malong, lan 20)  Ciri-ciri. Struktur  batin (tata  wangun manah)  sane  wenten  ring  pupulan  puisi Bali anyar Sang Kinasih wenten patpat (4) minakadi unteng ( tema ), wirasa (rasa/ feeling ),  wirama  ( nada )  lan  piteket ( amanat ).  Pikolih  lan  tetepasan  saking seseleh struktur  batin (tata  wangun manah) ring pupulan puisi Bali anyar sane mamurda  “Sang  Kinasih”  sakadi  ring  sor puniki.
Puisi  Bali  anyar  sane  kapertama katilikin  inggih  punika  mamurda  puisi Indria Tan Pawates. Puisi puniki sasampunne  katilikin ngamolihang 4
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
struktur  batin (tata  wangun  manah)  sane jangkep.  Unteng  saking  puisi  Bali  anyar sane mamurda Indria Tan Pawates puniki inggih punika watek jadma ( sifat manusia ). Wirasa  sane  karasayang  ring  puisi  puniki krodha pisan ( geram ). Sasampune katilikin  puisi  puniki  taler  madue  kalih wirama  sane  kaanggen  inggih  punika wirama  sebet  (sedih)  lan  wirama  galak. Kaping untat piteket sane prasida kaambil ring  puisi  puniki  kaaptiang  iraga  prasida ngwatesin kita/wirasa sane wenten, utamayang  dumun  sane  patut  utamayang mangda daging gumi nenten telas.
Puisi Bali anyar sane katilikin kaping kalih  inggih  punika  puisi  sane  mamurda Gumi  Blabar.  Puisi  Bali  anyar  puniki madue unteng inggih punika loba ( tamak ).
Ri  kala  nilikin  puisi  puniki  wenten  taler wirasa  sane  karasayang  inggih  punika wirasa  krodha  pisan  ( geram ).  Lianan  ring punika  wenten  taler  kalih  wirama  sane kaanggen  inggih  punika  wirama  sebet (sedih)  lan  wirama  galak.  Sasampune katilikin, kapolihang piteket sane kaaptiang  sumangdane  iraga  prasida ngwatesin  kita/wirasa  lan  sampunang ngulah aluh mautsaha ngamolihang wirasa  punika  nyantos  malaksana  sane nenten patut.
Puisi  Bali  anyar  sane  kaping  tiga inggih  punika  mamurda  puisi  Kacangkik sane  madue  unteng  inggih  punika  nenten satya  kapining  samaya.  Ri  kala  katilikin puisi  Kacangkik  puniki  madue  wirasa kuciwa,  lianan  ring  punika  wenten  taler wirama  sane  kaanggen  inggih  punika wirama galak. Sane kaping untat kapolihang  piteketnyane  inggih  punika yening  iraga  dados  pejabat  lan  madue samaya  kapining  krama,  sapatutnyane iraga  prasida  dados  conto  sane  becik majeng  ring  krama  tur  samaya  sane kauncarang punika prasida mabukti sumangdane  krama  taler  satya  lan percaya  kapining  iraga,  lan  sapatutnyane iraga prasida taler dados conto sane becik majeng ring krama.
Puisi Bali anyar sane katilikin kaping patpat  mamurda  Dadi  caru.  Ring  puisi puniki  madue  unteng  inggih  punika pajatuh  karma.  Wenten  taler  wirasa sungsut  sane  prasida  karasayang,  lan wirama  sane  kaanggen  ring  puisi  puniki
inggih  punika  wirama  sebet  (sedih).  Sane kaping  untat  piteket  sane  kapolihang  ring puisi Dadi Caru inggih punika sampunang iraga  masel-selan  tekening  pajalan  idup sane  kapolihin,  yening  polih  pajalan  idup sane nenten kaaptiang sampunang sebet, iraga  patut  las  malaksana  taler  mautsaha lan  malajah  minab  bejang  pungkur  polih asil sane ngawinang bagia.
Puisi  Bali  anyar  sane  kaping  lima inggih  punika  mamurda  puisi  Muncuk Bagia.  Ring  puisi  puniki  wenten  unteng sane  kapolihang  inggih  punika  nyujuh bagia.  Lianan  ring  punika  wenten  wirasa sane  karasayang  inggih  punika  wirasa pedalem  ( prihatin )  lan  wirama  galak  taler sane kaanggen ring puisi puniki. Sasampune  ngamolihang  unteng,  wirasa lan  wirama, sane kaping  untat kapolihang piteket  sane  wenten  ring  puisi  Muncuk Bagia,  piteketnyane  inggih  punika  iraga dados jadma sampunang mautsaha nyujuh  bagia  sane  mangkin  kemanten nyantos  malaksana  corah,  duaning  rasa bagia  sane  kapolihang  saking  mlaksana corah nenten lami karasayang lan prasida taler  ngawinang  sesel  ungkuran  duaning pacang  polih  karma  nganutin  laksana punika.
Puisi  Bali  anyar  sane  katilikin kaping  nemnem  inggih  punika  mamurda puisi Tan Eling. Manut saking daging puisi Tan Eling punika sane dados untengnyane  inggih  punika  nenten  nemu kerta ( tidak menemukan keadilan ). Lianan ring unteng wenten wirasa sane karasayang  inggih  punika  wirasa  inguh, wusan  wirasa  taler  wenten  wirama  sane kaanggen  ring  puisi  puniki  inggih  punika wirama sebet  (sedih). Ri sampune kapolihang unteng, wirasa, lan wiramanyane, sane kaping untat kapolihang piteket saking puisi Tan Elinng puniki,  piteketnyane  inggih  punika  iraga dados  jadma  sapatutnyane  malaksana patut  sumangdane  nenten  ungkuran  wau masel-selan  lan  ngenehang  laksana  sane naenin kalaksanayang dumun ri kala sane mngkin polih asil sane nenten kaaptiang. Puisi  Bali  anyar  sane  kaping  pitu inggih  punika  puisi  Kembang  Bintang. Manut  saking  daging  puisi  Kembang Bintange punika, sane dados untengnyane inggih punika kilangan
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
tresna.  Ring  puisi  puniki  wenten  wirasa sane  karasayang  inggih  punika  wirasa sebet,  wirasa  punika  sane  ngawinang wenten  taler  wirama  sane  kaanggen inggih  punika  wirama  sebet  (sedih).  Ri sampune  ngamolihin  unteng,  wirasa  lan wirama,  sane  kaping  untat  wenten  taler piteket  sane  kapoliihin  inggih  punika  ri kala  iraga  meled  nyalanang  tresna sapatutnyane cingakinn dumun sang sane katresnain  punika  napike  sampun  patut lan  becik  parisolahnyane,  sumangdane nenten  ri  sampune  magagelan  tresnane ajebos  karasayang  lan  gelis  mapalasan yening wenten pikobet.
Puisi Bali anyar sane kaping kutus inggih  punika  mamurda  puisi  Madamar  di Langit. Manut saking daging puisi
Madamar di Langit punika, wenten unteng sane kapolihang inggih punika mangantosang  tresna  ( penantian ).  Ring sajeroning puisi puniki taler wenten wirasa sane  karasayang  inggih  punika  wirasa sabar  mangantosang.  Lianan  ring  unteng sareng  wirasa  wenten  wirama  taler  sane kaanggen  ring  puisi  puniki  inggih  punika wirama  bagia,  lan  sane  kaping  untat inggih  punika  piteket  sane  kapolihang. Piteket sane kapolihang ring puisi Madamar  di  langit  inggih  punika  ri  kala magagelan  sapatutnyane  iraga  percaya lan  satya,  tur  yening  iraga  sedek mangantosang  tresna  sampunang  sebet lan  sangsaya, sabar lan  percaya  patut kalaksanayang  minab  samian  punika ungkuran  pacang  maasil  yening  sang sane katresnain sampun rauh.
Puisi  Bali  anyar  sane  katilikin salanturnyane,  sane  kaping  sia  inggih punika  puisi  Kena  Jempulung.  Ring  puisi Kena Jempulung puniki kapolihang untengnyane inggih punika karma pahala. Lianan  ring  unteng  wenten  taler  wirasa inguh  sane  karasayang  ring  puisi  puniki lan  wirama  sane  kaanggen  inggih  punika wirama sane sebet (sedih). Salanturnyane sane  kaping  untat  taler  wenten  piteket sane  prasida  kaambil  saking  puisi  Kena Jempulung,  piteketnyane  inggih  punika  ri kala  jengah  sareng  anak  lianan  utawi kauripan puniki sapatutnyane iraga mautsaha  malaksane  becik,  nanging sampunang  malaksana  corah  duaning
punika  sane  pacang  ngawinang  masel- selan lan sengsara ungkuran.
Puisi  Bali  anyar  sane  kaping  dasa inggih  punika  mamurda  puisi  Macarang Beton.  Unteng  saking  puisi  Macarang Beton  puniki  inggih  punika  pingaruh paubahan  aab  ( pengaruh  perubahan zaman ).  Ring  puisi  puniki  wenten  wirasa sebet sane karasayang, lianan ring punika wusan  wirasa  wenten  taler  wirama  sane kaanggen  ring  puisi  puniki  inggih  punika wirama  sebet  (sedih).  Sane  kaping  untat piteket  sane  kapolihang  saking  puisi Macarang  Beton  inggih  punika  iraga kaaptiang prasida mineh lan milih laksana sane  pacang  kalaksanayang,  sakadi yening  wenten  pingaruh  lan  paubahan aab,  pineh-pinehin  lan  pilihin  dumun pingaruh sane ngranjing punika, sumangdane  benjang  pungkur  nenten masel-selan  sane  ngawinang  lara  lan sebet ring manah.
Puisi  Bali  anyar  sane  katilikin kaping  solas  inggih  punika  puisi  Samaya ring  Wangaya.  Ri  kala  katilikin  sane kapertama  kapolihang  indik  untengnyane, inggih punika madue unteng samaya sane tan  mabukti  ( janji  busuk ).  Lianan  ring unteng wenten taler wirasa sane karasayang  inggih  punika  wirasa  kuciwa, lan  wirama  sane  kaanggen  wenten  kalih inggih  punika  wirama protes sareng wirama  galak.  Wusan  unteng,  wirasa  lan wirama,  sane  kaping  untat  kapolihang taler  piteket  ring  puisi  Samaya  ring Wangaya,  piteketnyane  inggih  punika yening  iraga  dados  pemimpin/sang  sane makuasa  ring  jagate  puniki  sapatutnyane urati kapining krama sane ngaptiang polih wantuan,  sampunang  wantah  ngicen samaya  sane  nenten  mabukti  kemanten, taler  kaaptiang  prasida  dados  conto  sane becik majeng ring krama.
Puisi  Bali  anyar  sane  kaping  roras inggih  punika  mamurda  puisi  Sungsut. Ring  puisi  puniki  madue  unteng  inggih punika  samaya  sane  tan  mabukti  ( janji busuk ).  Lianan  ring  unteng,  taler  wenten wirasa  sane  karasayang  ring  tengahing puisi  puniki  inggih  punika  wirasa  sungsut. Wusan  wirasa  wenten  wirama  sane kaanggen  ring  puisi  puniki,  wirama  sane kaanggen  inggih  punika  wirama  sebet (sedih).  Sane  kaping  untat  wenten  taler
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
piteket  sane  kapolihang  saking  puisi Sungsut  inggih  punika  iraga  dados  jadma sapatutnyane  malaksana  becik  lan  sane patut  duaning  samian  punika  pacang ngamolihang  asil  ungkuran.  Yening  iraga polih  asil/karma  sane  nenten  kaaptiang sampunang sebet lan masel-selan, samian  punika  kadadosang  paplajahan sumangdane  benjang  pungkur  nenten malaksana sakadi asapunika malih.
Puisi  Bali  anyar  sane  katilikin kaping  telulas  inggih  punika  mamurda puisi  Masanding.  Manut  saking  daging puisi Masanding puniki, kapolihang untengnyane  inggih  punika  tresna  sane matilar.  Lianan  ring  unteng  kapolihang taler  wirasa  sebet  sane  karasayang  ring puisi  puniki  lan  wirama  sane  kaanggen wenten  kalih  inggih  punika  wirama  sebet (sedih)  lan  wirama  galak.  Sasampune unteng,  wirasa  lan  wirama,  sane  kaping untat wenten piteket sane prasida kaambil saking  puisi  puniki.  Piteketnyane  inggih punika  ri  kala  magagelan  sapatutnyane iraga satya duaning punika sane ngawinang  iraga  nenten  pacang  kagoda olih  anak  lianan,  lan  yening  polih masamaya  tur  marbarang  kasujatian, sapatutnyane satya ring punika sumangdane  tresna  prasida  kaajiang, kapangguh lan nenten malih kagoda anak lianan.
Puisi  Bali  anyar  salanturnyane, sane  katilikin  kaping  patbelas  inggih punika puisi Raja Pisuna. Ring puisi puniki wenten unteng sane kapolihang, untengnyane inggih punika pisuna. Ri kala katilikin puisi puniki madue wirasa sungsut sane  prasida  karasayang  lan  wirama sebet  (sedih)  taler  sane  kaanggen.  Ring puisi  Raja  Pisuna  puniki  taler  wenten piteket sane prasida kaambil, piteketnyane inggih  punika  iraga  dados  jadma  sane sampun  makurenan  sapatutnyane  satya lan  percaya  kapining  somah,  sampunang ngraris  percaya  tekening  reraos  anak lianan, sadurung percaya takenang dumun kapatutannyane sumangdane nenten reraos punika wantah pisuna sane ngawinang  iraga  percaya  lan  ngawinang pikobet ungkuran.
Puisi  Bali  anyar  sane  kaping limolas  inggih  punika  mamurda  puisi Ngidam  Bulan.  Unteng  sane  kapolihang
saking  puisi  puniki  inggih  punika  tresna nenten  sida  gelahang.  Ring  puisi  puniki taler wenten wirasa sebet sane karasayang  lan  wenten  wirama  sebet (sedih)  sane  kaanggen.  Lianan  ring unteng, wirasa lan wirama ring puisi sane mamurda  Ngidam  Bulan  puniki  taler wenten  piteket  sane  kapolihang.  Piteket sane  prasida  kaambil  saking  puisi  puniki inggih punika ri kala tresna kapining anak lianan,  sampunang  iraga  belog  sane ngawinang buta lan mangantosang tresna sane  nenten  pastika  pacang  kagelahang lan  cingakin  dumun  napike  sang  sane kaantosang  punika  pacang  tresna  mawali kapining iraga.
Puisi  Bali  anyar  sane  katilikin salanturnyane,  sane  kaping  enembelas inggih  punika  puisi  Kuluk  Bengil.  Unteng sane  kapolihang  ring  puisi  puniki  inggih punika  parilaksana  corah.  Lianan  ring unteng  wenten  taler  wirasa  gedeg  sane karasayang  lan  wirama  galak  sane kaanggen  ring  puisi  puniki.  Wusan ngamolihang  unteng,  wirasa  lan  wirama, sane kaping untat kapolihang taler  piteket ring  puisi  puniki.  Piteketnyane  inggih punika ring sajeroning krama sapatutnyane  iraga  prasida  manyama braya  sane  becik,  iraga  patut  milih  lan mineh-minehin laksana sana patut kalaksanayang, sumangdane nenten punika  sane  ngawinang  iraga  nenten kasenengin  ring  sajeroning  krama,  lianan ring  punika  taler  yening  malaksana  corah ungkuran  prasida  polih  karma  sane ngawinang sengsara lan sesel.
Puisi  Bali  anyar  sane  kaping pitulas  inggih  punika  mamurda  puisi  Buta Nyumu  Kedat.  Manut  saking  daging  puisi Buta  Nyumu  Kedat  puniki  kapolihang untengnyane, inggih punika karma pahala. Ring  sajroning  puisi  puniki  taler  wenten wirasa bagia sane karasayang lan wirama ngundukang  ( persuasif )  sane  kaanggen. Yening  sampun  polih  unteng,  wirasa  lan wiramanyane,  sane  kaping  untat  wenten piteket  sane  prasida  kaambil  saking  puisi Buta  Nyumu  Kedat  puniki.  Piteketnyane inggih punika sapatutnyane iraga malaksanan sane becik lan patut, sumangdane  benjaang  pungkur  prasida ngamolihang  pajalan  utawi  pahala  sane becik  taler.  Lianan  ring  punika  iraga  taler
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
kaaptiang  prasida  mineh  lan  milihin laksana  sane  pacang  kalaksanayang sumangdane ungkuran iraga nenten masel-selan.
Puisi  Bali  anyar  sane  kaping plekutus inggih punika puisi Tiwas.  Manut saking daging puisi Tiwas punika kapolihang  untengnyane  inggih  punika pajatuh  karma  ( takdir ).  Ring  sajeroning puisi  puniki  wenten  taler  wirasa  sebet sane karasayang lan wirama sane kaanggen  inggih  punika  wirama  sebet (sedih).  Sasampune  kapolihin  unteng, wirasa  lan  wiramanyane,  sane  kaping untat  kapolihang  taler  piteket  saking  puisi Tiwas puniki. Piteket sane prasida kaambil inggih punika yening iraga tiwas sampunang masel-selan tekening kauripane mangkin, satata maturan, malajah lan mautsaha patut kalaksanayang sumangdane polih pakaryanan  sane  becik  lan  polih  rejeki sane  akeh,  sane  prasida  ngawinang bejang pungkur nenten tiwas malih.
Puisi  Bali  anyar  salanturnyane, sane  kaping  siangolas  inggih  punika mamurda  puisi  Bajang  Malong.  Ring sajeroning  puisi  puniki  wenten  madue unteng inggih punika kukuh ( tetap pendirian ).  Lianan  ring  unteng  wenten taler wirasa pageh ( kukuh ) sane karasayang  lan  wirama  sane  kaanggen ring  puisi  puniki  inggih  punika  wirama kukuh.  Sawusan  unteng,  wirasa,  lan wirama,  sane  kaping  untat  wenten  taler piteket  sane  kapolihang  ring  puisi  Bajang Malong  puniki.  Piteket  sane  prasida kaambil  inggih  punika  yening  iraga  dados anak  istri  sapatutnyane  malaksana  sane becik, ngawinang arum kulawarga, madue kaluihan  lan  nenten  aluh  kagoda  anak lanang.  Lianan  ring  punika  yening  iraga meled  pacang  ngukuhang  bajang  punika nenten  wenten  iwangnyane,  nanging sampunang  nurus  ngukuhang  bajang nyantos  dados  bajang  malong  (bajang tua).
Puisi  Bali  anyar  sane  katilikin kaping  untat,  kaping  duang  dasa  inggih punika  mamurda  puisi  Ciri-ciri.  Puisi  Ciri- ciri  puniki  madue  unteng  inggih  punika ciren  anak  luh  Bali.  Lianan  ring  unteng wenten  taler  wirasa  sane  karasayang inggih  punika  wirasa  kuciwa,  lianan  ring
punika  wenten  taler  kalih  wirama  sane karasayang  ring  puisi  puniki  sakadi wirama  nyantenang  ( sugestif )  lan  wirama sebet (sedih). Sasampune kapolihin unteng,  wirasa  lan  wiramanyane,  sane kaping  untat  kapolihang  piteketnyane inggih  punika  yening  dados  anak  luh  Bali sampunang  lali  tekening  tetamian  Bali, iraga sapatutnyane prasida taler ngalestariang  tetamian  Baline  punika, duaning samian punika dados ceciren/cihna  anak  luh  Bali  sane  luih. Lianan  ring  punika  taler sampunang  iraga ngulah  aluh  keni  iusan  sane  ngranjing, pilih lan pineh-pinehin dumun sumangdane  iraga  nenten  pacang  lali tekening budaya sane wenten.
Punika  taler  basita  paribasa  sane wenten ring pupulan puisi Bali anyar Sang Kinasih  wenten  7  soroh  sane  akehnyane 22  imba,  inggih  punika  minakadi  (1) sesonggan kapolihang 9 imba, (2) sesenggakan  kapolihang  3  imba,  (3) bebladbadan  kapolihang  1  imba,  (4) sesawangan  kapolihang  6  imba,  (5) papindan kapolihang 1 imba, (6) cecangkitan  kapolihang  1  imba,  lan  (7) sesimbing  kapolihang  1  imba.  Samian pikolih  lan  tetepasan  sane  mapaiketan sareng basita paribasa pacang katelatarang ring sor.
Basita  paribasa  soroh  sesonggan ring pupulan puisi Bali anyar Sang Kinasih kakeniang  9  imba.  Saking  9  imba  punika kapolihang  saking  8  murda  puisi,  inggih punika  Kacangkik,  Kembang  Bintang, Macarang  Beton,  Raja  Pisuna,  Ngidam Bulan,  Kuluk  Bengil,  Tiwas,  lan  Bajang Malong
Basita
paribasa soroh sesenggakan ring pupulan puisi Bali anyar Sang Kinasih kakeniang 3 imba. Saking 3 imba  punika  kapolihang  saking  3  murda puisi, inggih punika Kena Jempulung, Tan Eling, lan semaya ring wangaya.
Basita paribasa salanturnyane soroh  bebladbadan  kakeniang  wantah asiki  ring  pupulan  puisi  Bali  anyar  Sang Kinasih, imba bebladbadan punika wenten ring murda puisi Madamar di Langit.
Basita paribasa soroh sesawangan ring pupulan puisi Bali anyar Sang Kinasih kakeniang  6  imba.  Saking  6  imba  punika kapolihang  saking  6  murda  puisi,  inggih
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
punika  Indria  Tan  Pawates,  Dadi  Caru, Sungsut,  Buta  Nyumu  Kedat,  Masanding, lan Ciri-ciri.
Basita  paribasa  soroh  papindan kakeniang wantah asiki ring pupulan puisi Bali  anyar  Sang  Kinasih,  imba  papindan punika  wenten  ring  murda  puisi  Ngidam Bulan.
Basita paribasa salanturnyane soroh cecangkitan kakeniang wantah asiki ring  pupulan  puisi  Bali  anyar  Sang Kinasih,  imba  cecangkitan  punika  wenten ring murda puisi Gumi Blabar.
Basita  paribasa  sane  kaping  untat kapolihang  ring  pupulan  puisi  Bali  anyar Sang  Kinasih  inggih  punika  sasimbing. Imba  sasimbing  kakeniang  wantah  asiki saking  asiki  murda  puisi  inggih  punika puisi Muncuk Bagia.
Tetilik wangun jroning karya sastra lan  mustika  paajah-ajahan  pawatekan sajeroning  karya  sastra  sujatinnyane sampun kalaksanayang olih panilik lianan. Mawit  saking  kawentenane  punika  panilik nyaihang pikolih lan tetepasan tetilik puniki sareng  tetilik  panilik  lianan,  sakadi:  (1) “Seseleh  Tata  Wangun  Jeroning  Puisi (Unsur  Intrinsik)  lan  Kajatian  Guna  Sarat Paguron-guron (Nilai Pendidikan Karakter) Sajeroning Puisi Bali Anyar  ring Pangkaja Sari  Kelas  IX” olih  Ni  Putu  Mirah  Yunisa Putri warsa 2015. Nilikin indik tata wangun jeroning  puisi,  dadosnyane  pateh  sareng tetilik  puniki.  Puisi  Bali  anyar  ring Pangkaja  Sari  katilik  wantah  5  murda, nanging  ring  tetilik  puniki  duang  dasa murda puisi. (2) “Seseleh Basita Paribasa miwah Guna Sarat Paajah-ajahan Karakter  Sajeroning  Dolanan  ring  Gong Kebyar  Alit-alit  Duta  Kabupaten  Gianyar Warsa  2014” olih  I  Putu  Adi  Darmadi warsa  2015.  Kapolihang  limolas  basita paribasa,  dadosnyane pateh sareng tetilik puniki.  Basita  paribasa  kapolihang  5 soroh,  yening  tetilik  puniki  kapolihang  7 soroh basita paribasa.
Manut  kawentenan  ring  ajeng, sesampune  kasaihang  pantaraning  tetilik puniki  sareng  tetilik  Ni  Putu  Mirah  Yunisa Putri  lan  I  Putu  Adi  Darmadi  prasida kawedarang pabinayannyane sakadi, sane  kapertama  pabinayan  sareng  tetilik Ni  Putu  Mirah  Yunisa  Putri  (2015)  inggih punika  tetilik  puniki  akehan  nilikin  puisi
Bali  anyar  inggih  punika  20  murda  puisi Bali  anyar,  nanging  ring  tetilik  Ni  Putu Mirah Yunisa Putri wantah nilikin 5 murda puisi  kemanten.  Kaping  kalih  pabinayan sareng  tetilik  I  Putu  Adi  Darmadi  (2015) inggih punika tetilik puniki akehan ngamolihang basita paribasa inggih punika  ngamolihang  22  imba  basita paribasa  saking  7  soroh  basita  paribasa, nanging  ring  tetilik  I  Putu  Adi  Darmadi wantah  ngamolihang  8  imba  basita paribasa  saking  5  soroh  basita  paribasa. Lianan  ring  punika,  tetilik  puniki  taler akehan ngamolihang imba basita paribasa sane  anyar,  sane  durung  kaunggahang ring  buku  Simpen,  nanging  ring  tetilik  I Putu  Adi  Darmadi  akehan  imba  basita paribasanyane sampun wenten katelatarang ring buku.

## PAMUPUT
Manut  pikolih  lan  tetepasan  tetilik sane  sampun  katelatarang  lan  sampun kapolihang  saking  nganggen  kramaning dokumentasi ,  prasida  kacutetang  yening struktur  batin (tata  wangun  manah)  ring pupulan  puisi  Bali  anyar  Sang  Kinasih pakardin Ni Kadek Widiasih wenten patpat inggih punika (1) unteng ( tema ), (2) wirasa (rasa/ feeling ),  (3)  wirama  ( nada ),  (4) piteket  ( amanat ).  Wenten  duang  dasa murda puisi Bali anyar sane katilikin inggih punika  puisi  sane  mamurda  Indria  Tan Pawates,  Gumi  Blabar,  Kacangkik,  Dadi Caru, Muncuk Bagia, Tan Eling, Kembang Bintang, Madamar di Langit, Kena Jempulung,  Macarang  Beton,  Semaya ring Wangaya,  Sungsut,  Masanding,  Raja Pisuna, Ngidam Bulan, Kuluk Bengil, Buta Nyumu  Kedat,  Tiwas,  Bajang  Malong,  lan Ciri-ciri.
Basita  paribasa  sane  wenten  ring pupulan  puisi  Bali  anyar  Sang  Kinasih punika  wenten  7  soroh  basita  paribasa saking  15 soroh  basita  paribasa  sane kaanggen  ring  sepat  siku-siku.  Taler indik  akehnyane  kakeniang antuk  22 imba,  basita  paribasa  punika  sakadi, Sesonggan wenten 9 imba, Sesenggakan wenten 3 imba, Bebladbadan ( Methapora ) wenten siki imba, Sesawangan
( Perumpamaan ) wenten 6 imba, Papindan wenten  siki  imba,  Cecangkitan  ( olok-
JPBB Volume 5 Nomor 1, Tahun 2018 p-ISSN : 2614-1914 (cetak) dan e-ISSN : 2599-2627 (online)
olokan )  wenten  siki  imba,  lan  Sesimbing ( Sindiran ) taler wenten siki imba. Dadosnyane, basita paribasa soroh sesonggan  sane  pinih  akeh  kapikolihang ring  pupulan  puisi  Bali  anyar  Sang Kinasih.  Basita  paribasa  sane  nenten kapolihang  inggih  punika  wewangsalan, peparikan, sloka, cecimpedan, cecangkriman,  raos  ngempelin,  sasemon lan sipta.
Piteket  ring  sajeroning  tetilik  puniki inggih  punika:    (1)  mangda  prasida kaanggen dasar ring sajeroning pangresep  indik struktur  batin (tata wangun  manah) ring  sajeroning  puisi utamannyane  ring  puisi  Bali  anyar,  (2) mangda  prasida  dados  dasar  ri  tatkala pacang nincapang kawagedan indik basita paribasa  sane  kasurat  ring  kria  sastra utamannyane  ring  puisi  Bali  anyar,  (3) majeng  ring  panilik  lianan  mangda  sida nglimbakang  malih  indik  daging  tetilikan sane  mapaiketan  sareng struktur  batin (tata  wangun  manah)  lan  basita  paribasa ring kria sastra puisi Bali anyar.

## KAPUSTAKAAN
Aminuddin.  2004. Pengantar  Apersepsi Karya Sastra. Bandung: Sinar Baru Algensino.
Antara,  I  Gusti  Putu.2011. Frosa  Fiksi
Bali . Singaraja. Yayasan Gita Wandawa.
Darmadi, I Putu Adi. 2015. Seseleh Basita
Paribasa miwah Guna Sarat Paajah- ajahan  Karakter  Sajeroning  Dolanan
ring  Gong  Kebyar  Alit-alit  Duta Kabupaten  Gianyar  Warsa  2014 . Skripsi  (nenten  kamijilang).  Jurusan pendidikan Bahasa Bali, FBS, Undiksha Singaraja. Gautama, Wayan Budha. 2007 . Kesusastraan Bali. Cakepan Penuntun  Mlajahin  Kesusastraan
Bali. Gianyar: Paramitha.
Putri,  Ni  Putu  Mirah  Yunisa.  2015.
Seseleh  Tata  Wangun  Jeroning Puisi  (Unsur  Intrinsik)  lan  Kajatian Guna  Sarat  Paguron-guron  (Nilai
Pendidikan Karakter) Sajeroning Puisi  Bali  Anyar  ring  Pangkaja  Sari Kelas  IX”. Skripsi  (tidak  diterbitkan). Jurusan  pendidikan  Bahasa  Bali, FBS, Undiksha Singaraja.
Redana,  Made.  2004. Panduan  Praktis Penulisan Karya Ilmiah dan Proposal Riset. Denpasar: IHDN. Saputra, N Kanduk. 2010. Kamus Bahasa
Bali . Denpasar: CV. Kayumas Agung.
Simpen,  Wayan.  1988. Basita  Paribasa.
Gunasta: Muspa grafika. Tinggen, I Nengah. 2005. Cecimpedan lan Beladbadan. Bubunan: Indra Jaya. Utami, N.S. 2013. 4 PM Pintar Berpantun, Puisi, Pribahasa dan Majas.
Yogyakarta: Naafi Book Media. Waluyo,  Hermawan  J.  1987. Teori  dan Apersepsi Puisi. Jakarta: Erlangga. Widiasih,  Ni  Kadek.  2015. Sang  Kinasih (Pupulan Puisi Bali Anyar). Singaraja: Buku Arti.